RIWAL er klar til 2017 med Chris Anker Sørensen
Riwal er også i 2017 sponsor for Riwal Platform Cycling Team, som netop har forstærket sig markant forud for sæsonen, idet 32 årige Chris Anker Sørensen har skrevet kontrakt med holdet gældende for de næste to år.
”Dels ønsker jeg efter mange år i udlandet at give noget tilbage til dansk cykelsport. Jeg betragter Riwal Platform for at være det bedste af de danske kontinentalhold og vil meget gerne gøre en indsats i forhold til at løfte holdets mange lovende ryttere op på Pro-kontinentalt niveau.” udtaler Chris Anker Sørensen.
”Jeg har haft adskillige muligheder i forhold til, hvor jeg ønskede at køre fremover – men jeg er ikke et sekund i tvivl om, at jeg har valgt det rigtige.”
Chris Anker Sørensen blev dansk mester i linjeløb 2015 og vandt 7. etape af Giro d’Italia i 2010. Han har kørt i alt 12 Grand Tours – heraf fem gange i Tour de France. I 2012 blev han nummer 14 i Tourens klassement.
Desuden har to af holdets andre profiler , Jonas Aaen og Troels Vinther, forlænget deres aftale for den kommende sæson. I videoen nedenfor kan I se hvad de sagde, mens de blev interviewet på en af Riwals lifte.